PRAEFATIO. 
Quum triginta abhinc annis, adhuc in India orientali degens, nonnulla, quae ad Orcliidearum 
Javanicarum pertinerent cognitionem, publici juris fecissem, alia deinceps de pulcherrimo illo 
plantarum ordine, cujus investigandi mira me ceperat cupiditas, elucubrare ac majori opere 
imaginibus, quibus maxime fabrica earum illustraretur, ornato exponere fuerat consilium. Id 
quo magis cuperem, Summorum Indiae Magistratuum fecerat decretum 17 Februarii 1824, quo 
constituerant, ut opus meum botanicum de vegetatione Indica sive in Javd, sive in Nederlandid sum- 
tihus eorum, qui Indiae Nederlandicae praeerant, typis mandaretur. Quod promissum si, ut tum spe- 
'aie licebat, servatum esset, profecto jam diu Flora Javae nec non insularum adjacentium, cui sta- 
tim in patriam redux manus admoveram, et simul hic labor, qui ejus non nisi pars est, ad 
finem perducta fuissent. At longe aliter evenit. Rex quidem guilielmus I, cujus regno tam multa 
debentur, quibus publicae utilitati egregie consuluit et vel de posteris optime est meritus, in 
edendo opere ineo botanico liberalitate vere regali, etiam postquam regno se abdicaverat, suis 
me adjuvit impensis. Hinc fieri tum potuit, ut et Rumphiam meam absolverem, et Floram Javae 
continuare pararem, quamquam figuris haud ita splendide elaboratis, ac si publicis sumtibus 
edita fuisset. Ac sane magnum in e& re inter Floram Javae et Rumphiam est discrimen, in qua 
scilicet figurae universe longe melius sunt factae. Cujus rei causam quivis intelliget, qui cogitat 
Rumphiam postea demum in lucem prodiisse, magnis jam in arte lilhographica factis progressibus. 
Tum illud bene tenendum est Rumphiam meis, Floram Javae librariorum sociorum impensis 
fuisse editam: ln quum, ut par est, 111 edendo opere certam laborum et sumtuum suorum pe¬ 
terent mercedem, parsimonia quadam in ornando eo utebantur; ego, qui nullum lucrum spec¬ 
tarem , id unice agebam, ut liber quam splendidissime cultus prodiret. 
Neque aliud petebam, quum, gravissimis tandem superatis difficultatibus magnisque impendiis 
factis, intermissam Florae Javae editionem repetere constituebam. Hujus continuandae spem com¬ 
mutatus rerum in Belgica status tantum non plane everterat. Librarii frank et remy , ubi lucrum, 
quod ex illa speraverant, nisi omnino perditum, at certe perquam incertum esse videbant, il- 
Ia™ denuo suscipere recusabant. Aedes enim, in quibus tota editorum supellex omnisque exem¬ 
plorum copia asservabatur, per tristissimos illos dies Septembris anni 1830, quibus discordia 
Bruxellis grassabatur, ita erant affectae, ut pauca modo perfecta superessent exempla 35 fasci- 
